Predsjednica Kolinda Grabar Kitarović u utorak je boravila u Dubrovniku povodom Dana dubrovačkih branitelja. Između ostalog, posjetila je i djecu jednog dubrovačkog vrtića.

Tom je prilikom djecu darivala svojom fotografijom i slatkišima među kojima je bila i čokoladica Monty koju proizvodi srpski Pionir, objavio je jedan roditelj na Facebooku, prenosi Dubrovački dnevnik. Zbog te se, čokoladice, predsjednica sada i ispričala. Kaže da je bila neugodno iznenađena i da nije osobno provjeravala sadržaj košarica podijeljenih dijeci, javlja Hina.

‘To se više neće dogoditi’

“Iznimno sam razočarana jer osobno zastupam i podržavam kampanju Kupujmo hrvatsko. U toj košari su se našli proizvodi koji nisu bili hrvatske proizvodnje, a koji se nalaze na hrvatskom tržištu. Hrvatska predsjednica mora promicati hrvatske proizvode i to se više neće dogoditi”, rekla je.

Izvijestila je da je utvrđeno da je jedna od hrvatskih tvrtki iz Vukovara pakirala tu košaru. Roditeljima koji su dobili te čokoladice ćemo se ispričati i poslati hrvatske proizvode, dodala je predsjednica.